### NN 151/2023 (18.12.2023.), Odluka o općinskim porezima Općine Đurđenovac

Općina Đurđenovac

2206

Na temelju članka 20. i članka 42. Zakona o lokalnim porezima (»Narodne novine« broj 115/16., 101/17., 114/22. i 114/23.). i članka 31. Statuta Općine Đurđenovac (»Službeni glasnik« Općine Đurđenovac broj, 2/21. i 9/21.), Općinsko vijeće Općine Đurđenovac na 13. sjednici od 6. prosinca 2023. godine, donijelo je

ODLUKU

O OPĆINSKIM POREZIMA OPĆINE ĐURĐENOVAC

I. OPĆE ODREDBE

Članak 1.

Ovom Odlukom se utvrđuju vrste lokalnih poreza, visina poreza, te nadležno porezno tijelo za obračun i naplatu lokalnih poreza koji pripadaju Općini Đurđenovac u skladu sa Zakonom o lokalnim porezima.

II. VRSTE POREZA

Članak 2.

Općinski porezi Općine Đurđenovac su:

1. porez na potrošnju

2. porez na korištenje javnih površina.

1. Porez na potrošnju

Članak 3.

Porez na potrošnju plaća se po stopi od 3 (tri) %.

Članak 4.

Poslove u svezi s utvrđivanjem, naplatom i ovrhom poreza na potrošnju obavlja Općina Đurđenovac, Jedinstveni upravni odjel.

2. Porez na korištenje javnih površina

Članak 5.

Javnim površinama smatraju se javne zelene površine, pješačke staze, pješačke zone, trgovi, parkovi, igrališta, parkirališta, javne prometne površine i sva zemljišta na području Općine Đurđenovac koja nisu dana na trajno korištenje pravnim ili fizičkim osobama.

Članak 6.

Porez na korištenje javnih površina trajnog karaktera plaća se po četvornom metru zauzete javne površine u iznosu od 3,98 eura za zauzetu javnu površinu u jednoj kalendarskoj godini, a privremenog karaktera u iznosu od 5,30 eura mjesečno po m² zauzete površine.

Članak 7.

Porez na korištenje javnih površina plaćaju mjesečno fizičke i pravne osobe u roku od 15 dana po ispostavljenim mjesečnim terećenjima do 10-og u mjesecu za prethodni mjesec, i to:

– za ljetne vrtove i terase u razdoblju od 1. svibnja do 30. rujna – 0,66 eura/m²

– za cirkuse, zabavne parkove i sl. – 0,53 eura/m² dnevno

– za automate za sladoled, kokice, kestenje i sl. – 3,98 eura/m² dnevno

Članak 8.

Porez na korištenje javnih površina plaćaju godišnje pravne i fizičke osobe za postavljanje reklamnih panoa i raznih natpisa i slično u roku od 15 dana od dana dostave rješenja, i to:

– za panoe do 1 m² – 66,36 eura

– za panoe do 2 m² – 132,72 eura

– za panoe preko 2 m² – 199,08 eura.

Pravne i fizičke osobe s prebivalištem na području Općine Đurđenovac plaćaju 75 % poreza iz prethodnog stavka.

Članak 9.

Za postavljanje vrtuljaka plaća se porez za korištenje javne površine u iznosu od 26,54 eura za svaki dan korištenja.

Obveznici poreza na korištenje javnih površina za postavljanje štandova za prodaju robe na prigodne dane kao što je Dan Općine, blagdan Svih svetih, Uskrs, Božić i slično, plaćaju 1,99 eura /m² zauzete površine.

Obveznici poreza za korištenje javnih površina za postavljanje šatora za obavljanje ugostiteljskih usluga plaćaju porez dnevno za šator veličine:

– do 25 m² – 19,90 eura

– 25,01 m² do 50,00 m² – 33,18 eura

– 50,01 m² i više – 66,36 eura.

Članak 10.

Obveznici poreza za korištenje javnih površina koji koriste javnu površinu za prodaju cvijeća i božićnih jelki plaćaju porez u iznosu od 5,30 eura dnevno za površinu do 10 m².

Članak 11.

Ako je donijeto rješenje o zakupu javne površine, ne vrši se razrez poreza na korištenje javnih površina.

Članak 12.

Razrez i naplatu poreza na korištenje javnih površina vrši Općina Đurđenovac, Jedinstveni upravni odjel.

Članak 13.

Od plaćanja poreza na korištenje javnih površina izuzimaju se aktivnosti vezane za humanitarnu, kulturnu i sportsku manifestaciju, zdravstvene usluge te ostale manifestacije koje su u interesu promocije Općine Đurđenovac.

III. PRIJELAZNE I ZAVRŠNE ODREDBE

Članak 14.

Stupa­njem na snagu ove Odluke prestaje važiti: Odluka o općinskim porezima Općine Đurđenovac (»Službeni glasnik« Općine Đurđenovac, broj 11/21., i »Narodne novine«, broj 144/21.).

Članak 15.

Postupci u svezi s utvrđivanjem i naplatom poreza na potrošnju i poreza na korištenje javnih površina započeti prema odredbama Odluke o općinskim porezima Općine Đurđenovac (»Narodne novine« broj 144/21. i »Službeni glasnik« Općine Đurđenovac«, broj 11/21.), a koji nisu dovršeni do stupanja na snagu ove Odluke, dovršit će se prema odredbama o općinskim porezima Općine Đurđenovac (»Narodne novine«, broj 144/21. i »Službeni glasnik« Općine Đurđenovac, broj 11/21.).

Članak 16.

Ova Odluka objavit će se u »Službenom glasniku« Općine Đurđenovac i »Narodnim novinama«, a stupa snagu 1. siječnja 2024. godine.

Klasa: 410-01/23-01/05
 Urbroj: 2158-17-01-23-2

Đurđenovac, 6. prosinca 2023.

Predsjednica
 Općinskog vijeća
 Dragica Pavlić, dr. med., v. r.